钦定古今图书集成/明伦汇编/氏族典/第208卷 > 曹宪
## 钦定古今图书集成/明伦汇编/氏族典/第208卷 > 曹宪

按《唐书曹宪传》：“宪，扬州江都人。仕隋为秘书学士，聚
徒教授，凡数百人，公卿多从之游，于小学家尤邃。自
汉杜林、卫宏以后，古文亡绝，至宪复兴。炀帝令与诸
儒撰《桂苑珠丛》，规正文字，又注《广雅》，学者推其该藏
于秘书。贞观中，扬州长史李袭誉荐之，以弘文馆学
士召，不至，即家拜朝散大夫。太宗读书有奇难字，辄”
遣使者问宪，宪具为音注，援验详复，帝咨尚之。卒，年
百馀岁。